|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt Odluke o vrijednosti boda za izračun komunalne naknade**  |
| **OPĆINA GORNJA RIJEKA** |
| **Početak savjetovanja****7. studenoga 2018.** | **Završetak savjetovanja** **19. studenoga 2018.** |

RAZLOG DONOŠENJA

|  |
| --- |
| Sukladno članku 129. Zakona o komunalnom gospodarstvu („Narodne novine“ broj 68/18) jedinice lokalne samouprave dužne su donijeti novu odluku o vrijednosti boda komunalne naknade (B) najkasnije 30 dana prije isteka kalendarske godine za koju su doneseni programi građenja i održavanja komunalne infrastrukture. Sadašnja vrijednost boda (B) za izračun komunalne naknade utvrđena je Odlukom iz 2003. godine („Službeni glasnik Koprivničko-križevačke županije“ broj 10/03) u iznosu od 0,60 kuna/m2 koji iznos je jednak visini mjesečne komunalne naknade po m2 korisne površine stambenog prostora u prvoj zoni na području Općine Gornja Rijeka. Prema prijašnjem Zakonu o komunalnom gospodarstvu, vrijednost boda komunalne naknade (B) bila je jednaka mjesečnoj visini komunalne naknade po m2 korisne površine stambenog prostora u prvoj zoni, dok je novim Zakonom propisana na godišnjoj razini. Slijedom prethodno navedenog, novom Odlukom o vrijednosti boda za izračun komunalne naknade u Općini Gornja Rijeka, predlaže se da vrijednosti boda, koji će sada predstavljati godišnju visinu komunalne naknade po m2 korisne površine stambenog prostora u prvoj zoni obračuna komunalne naknade, iznosi 0,60 kn/m2x12mjeseci=7,20kn/m2/godišnje, čime iznosi komunalne naknade na mjesečnoj i godišnjoj razini ostaju nepromijenjeni za sve obveznike.  Polazište za određivanje vrijednosti boda komunalne naknade je procjena troškova održavanja komunalne infrastrukture iz Programa održavanja komunalne infrastrukture pa imajući u vidu važeći Program održavanja kao i planirani za 2019. godinu, ocjenjuje se da će planirani prihod biti dostatan primjenom već važeće vrijednosti boda.  |

Pozivamo predstavnike zainteresirane javnosti da najkasnije do 19. studenoga 2018. godine dostave svoje komentare na Nacrt Odluke o vrijednosti boda za izračun komunalne naknade putem OBRASCA za savjetovanja na e-mail: opcina-gornja-rijeka@kc.t-com.hr

Po završetku savjetovanja, svi pristigli doprinosi bit će javno dostupni na internetskoj stranici Općine Gornja Rijeka te priloženi uz prijedlog akta o kojem će raspravljati Općinsko vijeće Općine Gornja Rijeka.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta Odluke o sufinanciranju katastarske izmjere i obnove zemljišnih knjiga na području Općine Gornja Rijeka za dio katastarske općine Gornja Rijeka.